নববর্ষেই সুরজিতের নতুন অধ্যায়! জানালেন কলকাতা টিভি অনলাইনকে

ওয়েব ডেস্ক: সুরজিৎ চ্যাটার্জী (Surojit Chatterjee), সকল বাঙালির প্রিয়। তাঁর গান শুনে বড় হয়েছে ২০স কিড। ২০০০ সালে ভূমির হাত ধরে বাংলা ব্যান্ড জগতে পদার্পণ তাঁর। ‘বারান্দায় রোদ্দুর’, ‘ওরম তাকিও না’, ‘এমন মানব জীবন’ ইতাদ্যি বহু গান। তাঁদের দলের গানে অধুনিকতার ছোঁয়া সঙ্গে মেলে লোকগীতির ছোঁয়া, যা বাংলা ব্যান্ড জগতে এক নতুন যুগের শুরু করেছিল। ‘বারান্দায় রোদ্দুর’ ভূমির (Bhoomi) প্রথম হিট গান। তারপর এই দলকে আর পিছিয়ে তাকাতে হয়নি। তখনকার মত এখনও ভূমির গান শোনার ক্রেজ প্রায় একই।

কিন্তু ২০১৫ সালে ‘ভূমি’ দলের দুই প্রধান সুরজিৎ এবং সৌমিত্রর দ্বন্দ্বের কারণে সুরজিৎ ভূমি থেকে সরে আসেন। তাঁর আগে থেকেই ২০১২ সালে ‘সুরজিৎ ও বন্ধুরা’ নামের একটি দল গঠন করেন সুরজিৎ চ্যাটার্জী। জানা যায়, ২০১১ সালে ‘ভূমি’ দলের দুই মাথা সুরজিৎ আর সৌমিত্রের মধ্যে শুরু হয় সমস্যা। শো-র ভরা সময়ে ব্রেক নিতে চেয়েছিলেন সৌমিত্র, আর তাতে মানা করেন সুরজিৎ। সেই থেকেই দুজনের মধ্যে শুরু হয় মনোমালিন্য। তবে এই সব নিয়ে কখনই দুজনে মুখ খোলেননি দুজনে। একে ওপরের বিরুদ্ধে কখনই কথা বলেননা তাঁরা। তবে দুজনের গলাতেই দুজনের বিরুদ্ধে অভিমান ধরা পড়লেও, থাকেনা কোন রাগ।

আরও পড়ুন: শ্রাবন্তীর খোলা পিঠে কবিতা লিখছেন শিবপ্রসাদ!

তবে এবার সুরজিৎ নববর্ষ ১৪৩২-এ দর্শকদের জন্য আনতে চলেছেন এক নয়া চমক! সোশ্যাল মিডিয়াতে আসতে চলেছে ‘আরও সুরজিৎ’। যেখানে তাঁর নিজস্ব গান, পাশাপাশি রবীন্দ্র সঙ্গীত সুরজিতের গলায় শুনতে পাবেন দর্শকরা। কলকাতা টিভি অনলাইনের একান্ত সাক্ষাৎকারে জানালেন সুরজিৎ।

সুরজিৎ খুবই রিজার্ভেড একজন মানুষ, সোশ্যাল মিডিয়াতেও খুব একটা একটিভও নন, তবে এবার ‘আরও সুরজিৎ’ এই নতুন পেজের দ্বারা তিনি তাঁর শ্রোতা বন্ধুদের আরও কাছাকাছি আসবেন বলেই জানালেন তিনি। বেশ কয়েকজন ইয়ং জেনারেশনের ছেলে মেয়েকে নিয়ে তৈরি করেছেন তাঁর দল ‘সুরজিৎ ও বন্ধুরা’। এবার তাঁদের সঙ্গে নিয়ে নববর্ষ ১৪৩২-এ শুরু হতে চলেছে এক নতুন অধ্যায়। যেখানে শুধুমাত্র সুরজিৎ বা তাঁর দলের লোকেরাই গান গাইবেন তা নয়, নতুন প্রজন্মের ছেলে মেয়েদেরও দেওয়া হবে সুযোগ।

দেখুন অন্য খবর